13.05.2021

**Коми Республикаса Юралысьлӧн да Регионӧн веськӧдлан шӧринлӧн ӧтувъя удж сетіс позянлун бӧр восьтыны Шудаягын амбулатория**

Шӧринса специалистъяс быдлунъя мониторинг дырйи пасйисны социальнӧй везъясын Шудаягын олысь аньлысь норасьӧм сы серти, мый посёлокын оз колананог сетны медицина услугаяс.

Сідз, Шудаягын абу тыр-бур амбулатория: 3000 олыся посёлокын уджалӧ сӧмын ӧти врач-терапевт. Посёлокса войтыр ыстісны Ухта карса поликлиникаӧ Шудаягын медицина боксянь тыр-бура могмӧдӧм йылысь корӧм, мый кырымаліс посёлокса 800 олысь.

Шӧринса уджалысьяс быдлунъя аналитическӧй отчётын сетісны Шудаягын олысьяслысь корӧмсӧ Владимир Уйбалы, медым бырӧдны посёлокын медицина отсӧг сетӧмын мытшӧдъяссӧ. Республикаса Юралысь тшӧктіс Коми Республикаса Веськӧдлан котырлы «Ухта» кар кытшса муниципальнӧй юкӧнлӧн администрациякӧд ӧтув пырысьтӧм-пыр сетны вочакыв олысьяслӧн корӧм вылӧ.

Сідз, ода-кора тӧлысь 17 лунӧ нин Шудаягса амбулаторияын лоас фельдшер, таӧдз недыр кад кутас уджавны нӧшта ӧти врач-терапевт.

Таысь кындзи, регыдъя кадӧ лоӧ дзоньталӧма Павлов уличаса 9 номера керкаын процедурнӧй да смотрӧвӧй кабинетъяс да котыртӧма налысь удж.

Ӧні Коми Республикаса йӧзлысь дзоньвидзалун видзан министерство «Ухта» кар кытшса муниципальнӧй юкӧнлӧн администрациякӧд ӧтув корсьӧны позянлун стрӧитны посёлокын выль амбулатория. Мунӧ удж выль стрӧйба улӧ му участок сетӧм йылысь. Чайтсьӧ, мый выль амбулаторияын кутас уджавны ӧтувъя практикаа врач.

13.05.2021

Благодаря совместной работе Главы Республики Коми и Центра управления регионом в Шудаяге снова заработает амбулатория

Специалисты Центра управления регионом в рамках ежедневного мониторинга зафиксировали в соцсетях жалобу жительницы Шудаяга на ненадлежащее предоставление медицинских услуг в посёлке.

Так, в Шудаяге отсутствует полноценная амбулатория: в посёлке с населением 3000 человек ведёт приём только один врач-терапевт. Жители собрали более 800 подписей в адрес Ухтинской городской поликлиники с требованием обеспечить медицинское обслуживание в Шудаяге.

Сотрудники Центра в ежедневном аналитическом отчёте передали обращение жителей Владимиру Уйба для решения проблемы предоставления медицинской помощи в посёлке. Глава республики поручил Правительству Коми совместно с администрацией МО ГО «Ухта» незамедлительно отреагировать на жалобы жителей.

Так, уже 17 мая штат амбулатории в Шудаяге будет пополнен фельдшером, до этого момента там будет временно принимать ещё один врач-терапевт.

Помимо этого, в ближайшее время будет проведён ремонт и организована работа процедурного и смотрового кабинетов по адресу ул. Павлова, 9.

В настоящее время Минздрав Коми совместно с администрацией МО ГО «Ухта» прорабатывает вопрос строительства новой амбулатории в посёлке. Для этого уже организована работа по выделению земельного участка. Также для работы в новой амбулатории планируется привлечь врача общей практики.

1233